কিছু সময়ের জন্য হোমিওপ্যাথি চর্চার পর তিনি সরকারী চিকিৎসক হিসাবে ফোর্টব্লেয়ার যান। স্বল্প সময়ের জন্য পুলিশ বিভাগেও কাজ করেছেন। তিনি ১৮৭২ সালের ৭ই ডিসেম্বর জোড়াসাঁকোতে মধুসূদন সান্যালের বাড়িতে "নীলদর্পণ" নাটকে অভিনয় করেন। পরে ন্যাশনাল, গ্রেট ন্যাশনাল, গ্রেট ন্যাশনাল অপেরা কোম্পানি, মিনার্ভা, স্টার, বেঙ্গল প্রভৃতি রঙ্গমঞ্চে অভিনয় করেন। তিনি মোট চল্লিশটি গ্রন্থ রচনা করেছেন, যাদের মধ্যে চৌত্রিশটি হলো নাটক। তার উল্লেখযোগ্য নাটকগুলো হচ্ছে "তরুলতা" (১৮৯১), "বিমাতা বা বিজয় বসন্ত" (১৮৯৩), "হরিশচন্দ্র" (১৮৯৯), এবং "আদর্শ বন্ধু" (১৯০০)। প্রহসন রচনায় সিদ্ধহস্ত হলেও তিনি এতে রক্ষণশীলতার পরিচয় দিয়েছেন। নারী শিক্ষা ও নারী স্বাধীনতাকে ব্যঙ্গ করে তিনি "তাজ্জব ব্যাপার" প্রহসন রচনা করেন। "একাকার" প্রহসনে নিচু জাতির ইংরেজি শিক্ষার বিরুদ্ধে তীব্র বিদ্রুপ করেন। এছাড়া "কালাপানি" প্রহসনে হিন্দুদের সমুদ্রযাত্রা এবং "বাবু" প্রহসনে দেশের প্রগতিশীল সামাজিক আন্দোলনের পথিকৃত ব্রহ্মসমাজকে নিয়ে ব্যঙ্গ করেন।

উল্লেখযোগ্য নাটক
শিক্ষাজীবন
কর্মজীবন
রসরাজ উপাধি